ENDELIG VEDTAGELSE af Den Europæiske Unions almindelige budget for regnskabsåret 1996 (96/96/Euratom, EKSF, EF)

EUROPA-PARLAMENTETS FORMAND -

der henviser til traktaten om oprettelse af Det Europæiske Kul- og Stålfællesskab, særlig artikel 78, stk. 7,

der henviser til traktaten om oprettelse af Det Europæiske Fællesskab, særlig artikel 203, stk. 7, samt ordlyden af tilhørende protokol nr. 16 og erklæring nr. 22,

der henviser til traktaten om oprettelse af Det Europæiske Atomenergifællesskab, særlig artikel 177, stk. 7,

der henviser til traktaten om ændring af visse finansielle bestemmelser i traktaterne om oprettelse af De Europæiske Fællesskaber og i traktaten om oprettelse af et fælles Råd og en fælles Kommission for De Europæiske Fællesskaber, undertegnet den 22. juli 1975,

der henviser til finansforordningen af 21. december 1977 vedrørende De Europæiske Fællesskabers almindelige budget (1), senest ændret ved forordning (EF, Euratom, EKSF) nr. 2335/95 (2), særlig artikel 10, 15 og 17,

der henviser til aftalen mellem institutionerne af 29. oktober 1993 om budgetdisciplin og forbedring af budgetproceduren (3),

der henviser til tilpasningen af de finansielle overslag, jf. artikel 10 i aftalen mellem institutionerne af 29. oktober 1993 (4),

der henviser til det foreløbige forslag til De Europæiske Fællesskabers almindelige budget for regnskabsåret 1996, forelagt af Kommissionen,

der henviser til forslag til De Europæiske Fællesskabers almindelige budget for regnskabsåret 1996, vedtaget af Rådet den 24. juli 1995,

der henviser til Europa-Parlamentets forhandlinger af 26. oktober 1995,

der henviser til ændringsskrivelse til sektion II (Rådet) i forslaget til De Europæiske Fællesskabers almindelige budget for regnskabsåret 1996, vedtaget af Rådet den 17. november 1995,

der henviser til resultatet af Rådets forhandlinger den 17. november 1995 om de ændringsforslag og de ændringer, Europa-Parlamentet vedtog den 26. oktober 1995,

der henviser til Europa-Parlamentets forhandlinger den 12. og 14. december 1995,

der henviser til Europa-Parlamentets beslutninger af 14. december 1995 -

FASTSLÅR,

at den procedure, som er fastsat i artikel 78 i traktaten om oprettelse af Det Europæiske Kul- og Stålfællesskab, artikel 203 i traktaten om oprettelse af Det Europæiske Fællesskab og artikel 177 i traktaten om oprettelse af Det Europæiske Atomenergifællesskab, er tilendebragt, og at Den Europæiske Unions almindelige budget for regnskabsåret 1996 endeligt er vedtaget.

Udfærdiget i Bruxelles, den 21. december 1995.

Klaus HÄNSCH Formand

(1) EFT nr. L 356 af 31. 12. 1977, s. 1.

(2) EFT nr. L 240 af 7. 10. 1995, s. 12.

(3) EFT nr. C 331 af 7. 12. 1993, s. 1.

(4) EFT nr. C 126 af 22. 5. 1995, s. 14.

DEN EUROPÆISKE UNIONS ALMINDELIGE BUDGET FOR REGNSKABSÅRET 1996

INDHOLDSFORTEGNELSE Side

SAMLET OVERSIGT OVER INDTÆGTER

A. Almindelig oversigt over indtægter 7

B. Det almindelige budgets finansiering 147

C. Personale 155

OVERSIGT OVER INDTÆGTER OG UDGIFTER FORDELT PÅ DE ENKELTE SEKTIONER

Sektion I: Europa-Parlamentet 181

- Indtægter 183

- Udgifter 188

Bilag: Ombudsmand 259

Sektion II: Rådet 273

- Indtægter 275

- Udgifter 278

Sektion III: Kommissionen 313

- Indtægter 315

- Udgifter 371

- Del A: Driftsbevillinger 379

- Bilag I: Fortegnelse over udvalg og komitéer, der omfattes af artikel A-2 5 1 521

- Bilag II: Publikationskontoret 541

- Del B: Aktionsbevillinger 581

- Bilag I: Forskning og teknologisk udvikling 1685

- Bilag II: Lånoptagelse og långivning med sikkerhedsstillelse over det almindelige budget 1729

- Bilag III: Det Europæiske Økonomiske Samarbejdsområde 1773

Sektion IV: Domstolen 1777

- Indtægter 1779

- Udgifter 1782

Sektion V: Revisionsretten 1825

- Indtægter 1827

- Udgifter 1834

Sektion VI: Det Økonomiske og Sociale Udvalg og Regionsudvalget 1873

- Bilag A: Det Økonomiske og Sociale Udvalg 1877

- Indtægter 1878

- Udgifter 1880

- Bilag B: Regionsudvalget 1915

- Indtægter 1916

- Udgifter 1918

- Bilag C: Den Fælles Organisationsstruktur 1947

- Indtægter 1948

- Udgifter 1951